CELEX: 32021D0844
Language: sl
Date: 2021-05-26 00:00:00
Title: Izvedbeni sklep Komisije (EU) 2021/844 z dne 26. maja 2021 o zaključku protisubvencijskega postopka za uvoz nekaterih vroče valjanih ploščatih izdelkov iz železa, nelegiranega jekla ali drugega legiranega jekla s poreklom iz Turčije

27.5.2021   
               
               
                  SL
               
               
                  Uradni list Evropske unije
               
               
                  L 186/26
               
            
         IZVEDBENI SKLEP KOMISIJE (EU) 2021/844
         z dne 26. maja 2021
         o zaključku protisubvencijskega postopka za uvoz nekaterih vroče valjanih ploščatih izdelkov iz železa, nelegiranega jekla ali drugega legiranega jekla s poreklom iz Turčije
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/1037 Evropskega parlamenta in Sveta z dne 8. junija 2016 o zaščiti proti subvencioniranemu uvozu iz držav, ki niso članice Evropske unije (1), in zlasti člena 14(1) Uredbe,
         ob upoštevanju naslednjega:
         1.   POSTOPEK
         
         
                     (1)
                  
                  
                     Evropska komisija (v nadaljnjem besedilu: Komisija) je 12. junija 2020 začela protisubvencijsko preiskavo v zvezi z uvozom nekaterih vroče valjanih ploščatih izdelkov iz železa, nelegiranega jekla ali drugega legiranega jekla (v nadaljnjem besedilu: izdelek v preiskavi) s poreklom iz Turčije. Komisija je v Uradnem listu Evropske unije objavila obvestilo o začetku (v nadaljnjem besedilu: obvestilo o začetku) (2).
                  
               
                     (2)
                  
                  
                     Zadevni izdelek v preiskavi so nekateri ploščato valjani izdelki iz železa, nelegiranega jekla ali drugega legiranega jekla, v kolobarjih ali ne (vključno z „razrezanimi izdelki“ in „ozkimi trakovi“), vroče valjani, brez nadaljnje obdelave, neplatirani, neprevlečeni in neprekriti, s poreklom iz Turčije.
                     Ta preiskava ne zajema naslednjih izdelkov:
                     
                                 —
                              
                              
                                 izdelkov iz nerjavnega jekla in zrnato usmerjenih izdelkov iz silicijevega jekla za elektropločevine,
                              
                           
                                 —
                              
                              
                                 izdelkov iz orodnega jekla in hitroreznega jekla,
                              
                           
                                 —
                              
                              
                                 izdelkov, ki niso v kolobarjih, brez reliefnega vzorca, debeline več kot 10 mm in širine 600 mm ali več, ter
                              
                           
                                 —
                              
                              
                                 izdelkov, ki niso v kolobarjih, brez reliefnih vzorcev, debeline 4,75 mm ali več, toda največ 10 mm, in širine 2 050 mm ali več.
                              
                           
               
                     (3)
                  
                  
                     Preiskava se je začela na podlagi pritožbe, ki jo je vložilo združenje evropskih jeklarjev Eurofer (v nadaljnjem besedilu: Eurofer ali pritožnik) v imenu proizvajalcev, ki predstavljajo več kot 25 % celotne proizvodnje izdelka v preiskavi v Uniji. Pritožba je vsebovala zadostne dokaze o subvencioniranju in posledični škodi, ki so zadostovali za začetek preiskave.
                  
               
                     (4)
                  
                  
                     Komisija je v obvestilu o začetku zainteresirane strani pozvala, naj se ji javijo, če želijo sodelovati v preiskavi. Poleg tega je o začetku preiskave posebej obvestila pritožnika, druge znane proizvajalce Unije, znane proizvajalce izvoznike in turške organe, znane uvoznike, dobavitelje in uporabnike, trgovce ter združenja, za katera je znano, da jih to zadeva, in jih povabila k sodelovanju.
                  
               
                     (5)
                  
                  
                     Vse zainteresirane strani so imele možnost, da v roku iz obvestila o začetku predložijo pripombe o začetku preiskave in zahtevajo zaslišanje pred Komisijo in/ali pooblaščencem za zaslišanje v trgovinskih postopkih.
                  
               2.   Umik pritožbe in zaključek postopka
         
         
                     (6)
                  
                  
                     Pritožnik je 24. marca 2021 Komisijo obvestil o umiku pritožbe.
                  
               
                     (7)
                  
                  
                     V skladu s členom 14(1) Uredbe (EU) 2016/1037 se postopek lahko zaključi, če se pritožba umakne, razen če takšen zaključek ne bi bil v interesu Unije.
                  
               
                     (8)
                  
                  
                     V preiskavi ni bilo ugotovljeno, da bi bilo nadaljevanje postopka v interesu Unije.
                  
               
                     (9)
                  
                  
                     Komisija je zato sklenila, da bi bilo treba protisubvencijski postopek za uvoz nekaterih vroče valjanih ploščatih izdelkov iz železa, nelegiranega jekla ali drugega legiranega jekla s poreklom iz Turčije zaključiti brez uvedbe ukrepov.
                  
               
                     (10)
                  
                  
                     Zainteresirane strani so bile o tem ustrezno obveščene in so imele možnost predložiti svoje pripombe. Prejeta ni bila nobena pripomba.
                  
               
                     (11)
                  
                  
                     Ta sklep je v skladu z mnenjem odbora, ustanovljenega s členom 15(1) Uredbe (EU) 2016/1036 Evropskega parlamenta in Sveta (3) –
                  
               SPREJELA NASLEDNJI SKLEP:
         
            Člen 1
            Protisubvencijski postopek v zvezi z uvozom ploščato valjanih izdelkov iz železa, nelegiranega jekla ali drugega legiranega jekla, v kolobarjih ali ne (vključno z „razrezanimi izdelki“ in „ozkimi trakovi“), vroče valjani, brez nadaljnje obdelave, neplatirani, neprevlečeni in neprekriti, ki se trenutno uvrščajo pod oznake KN 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10 (oznaka TARIC 7225191090), 7225 30 90, ex 7225 40 60 (oznaka TARIC 7225406090), 7225 40 90, ex 7226 19 10 (oznaka TARIC 7226191090), 7226 91 91 in 7226 91 99, s poreklom iz Turčije, se zaključi.
         
         
            Člen 2
            Ta sklep začne veljati dan po objavi v Uradnem listu Evropske unije.
         
         
            V Bruslju, 26. maja 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 176, 30.6.2016, str. 55.
         
            (2)  Obvestilo o začetku protisubvencijskega postopka za uvoz nekaterih vroče valjanih ploščatih izdelkov iz železa, nelegiranega jekla ali drugega legiranega jekla s poreklom iz Turčije (UL C 197, 12.6.2020, str. 4).
         
            (3)  Uredba (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (UL L 176, 30.6.2016, str. 21).